บาทเปิด 35.24/26 บาทต่อดอลล่าร์ แกว่งแคบ
เงินบาทเปิดตลาด 35.24/26 บาทต่อดอลล่าร์ แกว่งแคบ ตลาดรอดูตัวเลขจ้างงานนอกภาคเกษตรคืนนี้-ปัจจัยใหม่หนุนทิศทาง
31 มี.ค. 2559

เงินบาทเปิดตลาด 35.24/26 บาทต่อดอลล่าร์ แกว่งแคบ ตลาดรอดูตัวเลขจ้างงานนอกภาคเกษตรคืนนี้-ปัจจัยใหม่หนุนทิศทาง
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.24/26 บาท/ดอลลาร์ ทรงตัวจากช่วงเย็นวานนี้ปิดตลาดที่ระดับ 35.24 บาท/ดอลลาร์
วันนี้เงินบาทคงแกว่งอยู่ในกรอบแคบๆ โดยช่วงที่เหลือของสัปดาห์นี้ยังไม่มีปัจจัยอะไรเด่นๆ ที่จะมีผลต่อค่าเงินบาทมากนัก นักลงทุนรอดูการประกาศตัวเลขเศรษฐกิจรายเดือนของสหรัฐ เช่น การจ้างงานนอกภาคเกษตรเดือน มี.ค. อย่างไรก็ดี ค่าเงินบาทได้รับผลจากกรณีที่ประธานเฟดออกมาระบุว่าจะยังไม่รีบขึ้นอัตราดอกเบี้ย ซึ่งทำให้กลับมาบาทแข็งค่าในช่วงนั้นไปแล้ว
"วันนี้บาทคงแกว่งแคบๆ ตลาดรอดูตัวเลข Nonfarm Payroll ของสหรัฐ และรอข่าวใหม่ๆ เข้ามา" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.20 - 35.30 บาท/ดอลลาร์